Kereta api Addis Ababa–Djibouti

Kereta api Addis Ababa–Djibouti ialah laluan kereta api antarabangsa yang menghubungkan ibu negara Habsyah, Addis Ababa dengan pelabuhan Djibouti yang berada dekat dengan Teluk Aden. Landasan bertolok piawai sepanjang  ini memberi negara dikelilingi daratan Habsyah capaian kepada laut (Laut Merah dan Lautan Hindi terutamanya). Lebih daripada 95% daripada aktiviti perdagangan Habsyah melalui Djibouti, merangkumi 70% daripada aktiviti di pelabuhan Djibouti. Laluan ini juga menggantikan landasan kereta api Ethio−Djibouti bertolok meter buatan Perancis yang telah dibina pada 1894 hingga 1917.

Laluan baru ini dibina pada 2011 hingga 2016 oleh Kumpulan Kereta Api China dan Perbadanan Pembinaan Kejuruteraan Awam China. Dana untuk pembinaan projek ini disediakan oleh Bank Exim China, Bank Pembangunan China dan Bank Perindustrian dan Komersial China. Sejumlah AS$4 bilion dilaburkan untuk projek landasan kereta api ini. Khidmat percubaan bermula pada Oktober 2016 dan khidmat biasa dijangka bermula pada 2017. Seksyen landasan di Habsyah dirasmikan pada 5 Oktober 2016 dan keseluruhan landasan diisytiharkan siap sepenuhnya pada 10 Januari 2017, apabila satu majlis telah diadakan di stesen kereta api Nagad untuk merasmikan seksyen landasan di Djibouti.

 Laluan kereta api 
Kebanyakkan laluan kereta api Addis Ababa–Djibouti melalui secara selari dengan landasan kereta api Ethio–Djibouti yang telah diabaikan. Walau bagaimanapun, landasan bertolok piawai ini dibina secara isemen untuk membenarkan kelajuan kereta api yang lebih tinggi. Stesen-stesen baru juga dibina di luar pusat bandar dan stesen-stesen lama telah dihentikan perkhidmatannya. Laluan ini mempunyai dua landasan untuk  pertama dari Sebeta ke Adama dan landasan tunggal dari Adama hingga ke laut.

Rangkaian kereta api ini bermula di Sebeta yang berada di luar Addis Ababa, di mana dua stesen kereta api baru dibina. Memasuki bandar Addis Ababa untuk memberi khidmat kepada stesen utama, laluan ini kemudiannya melalui pinggir Gunung Furi dengan lengkung lebar sebelum membelok ke timur. Di Bishoftu, ia merentasi Lebuh Raya Addis Ababa–Adama untuk pertama kalinya. Laluan ini seterusnya melalui tenggara di sepanjang lebuh raya sehingga sampai ke Adama, di mana ia membelok ke timur laut menuju Dire Dawa. Di Awash, terdapat persimpangan dengan kereta api Mek'ele–Awash yang masih dalam pembinaan. Selepas melepasi Dire Dawa, laluan kereta api ini menuju terus ke Djibouti. Merentasi sempadan di antara Dewele dan Ali Sabieh, ia tiba di terminal penumpang Djibouti di stesen kereta api Nagad, berdekatan Lapangan Terbang Antarabangsa Djibouti–Ambouli. Perkhidmatan kereta api barangan bersambung ke Pelabuhan Doraleh dengan menggunakan kuasa diesel.

 Stok kereta api 
Stok kereta api dibina oleh Norinco menggunakan prasarana Metals and Engineering Corporation di Dire Dawa.

Gerabak kereta api penumpang dibina mengikut reka bentuk China Railway model 25G, dihiasi dengan warna kebangsaan Habsyah. Terdapat empat jenis gerabak iaitu koc, katil lipat (couchette), gerabak tidur dan tempat makan.

 Lokomotif 
 Jenis  Kuantiti  Pembuat  Nota  Sumber Lokomotif elektrik HXD1C 35  CSR Zhuzhou   Lokomotif diesel 3  CNR Dalian 

 Catatan petikan 

 Rujukan 

Kategori:Pengangkutan rel di Habsyah
Kategori:Pengangkutan rel di Djibouti